### Feltalálók

Magyar találmányok, technikai alkotások neveinek gyűjteménye és feltalálók adatai állnak rendelkezésre a *talalmany.txt*, *kutato.txt* és a *kapcsol.txt* állományban. A találmányok és a feltalálók között N:M (több a többhöz) kapcsolat van, ezt kapcsoló tábla használatával oldjuk fel.

1. Készítsen új adatbázist *feltalalok* néven! Importálja az adattáblákat az adatbázisba ***talalmany*, *kutato*** és ***kapcsol*** néven!

#### Tábla

***talalmany*** (*tkod*, *talnev*)

*tkod* A találmány azonosítója (szám), ez a kulcs

*talnev* A találmány neve (szöveg)

***kutato*** (*fkod*, *nev*, *szul*, *meghal*)

*fkod* A kutató vagy feltaláló azonosítója (szám), ez a kulcs

*nev* A kutató neve, vezeték- és utónév sorrendben (szöveg)

*szul* A kutató születési éve (szám)

*meghal* Halálozási éve – ma is élők esetén üres (szám)

***kapcsol*** (*tkod*, *fkod*)

*tkod* A találmány azonosítója (szám)

*fkod* A kutató azonosítója (szám)

Csak akkor szerepel egy találmány azonosítója a ***kapcsol*** táblában, ha a feltaláló neve ismert.

Készítse el a következő feladatok megoldását! A zárójelben lévő néven mentse el azokat!

1. Listázza ki ábécérendben lekérdezés segítségével azoknak a találmányoknak a nevét, amelyek nevében szerepel a „***motor***” szó! (***3motor***)
2. Lekérdezéssel írassa ki Forgó László találmányainak nevét! (***4forgo***)
3. Adja meg lekérdezés segítségével, hogy ki volt a golyóstoll feltalálója és hány évig élt! (***5golyostoll***)
4. Milyen találmányaik voltak azoknak a kutatóknak, akik a XIX. század első felében (1801 és 1850 között, a határokat is beleszámolva) is éltek? A kutatók és a találmányok nevét adja meg lekérdezés használatával! (***7felszazad***)
5. Sorolja fel lekérdezés alkalmazásával azoknak a kutatóknak a nevét és a találmányaik számát, akik legalább 3 kutatási eredménnyel szerepelnek az adatbázisban! (***8kutszam***)
6. Adja meg lekérdezés segítségével, hogy a „***transzformátor***” feltalálóinak – a „***transzformátor***”-on kívül – milyen más találmányaik vannak az adatbázisban! Minden találmány neve egyszer szerepeljen a listában! (***9transzformator***)